Document ID: 31999R0294

31999R0294
L 036/14
JURNALUL OFÍCIAL AL UNIUNII EUROPENE
REGULAMENTUL (CE) NR. 294/1999 AL COMISIEI
din 9 februarie 1999
de modificare a Regulamentului (CE) nr. 2334/98 de stabilire a măsurilor speciale de derogare de la Regulamentele (CEE) nr. 3665/87, (CEE) nr. 3719/88 și (CE) nr. 1372/95 în sectorul cărnii de pasăre
COMISIA COMINITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (1), astfel cum a fost modificat ultima dată prin Regulamentul (CE) nr. 2916/95 (2) al Comisiei, în special articolul 3 alineatul (2), articolul 8 alineatul (12) și articolul 15,
întrucât Regulamentul (CE) nr. 2334/98 (3) al Comisiei stabilește măsuri speciale de regularizare a anumitor operațiuni de export în urma problemelor care au apărut pe piața din Rusia începând din a doua jumătate a lunii august 1998;
întrucât dificultățile cu care se confruntă piața din Rusia persistă și întrucât situația astfel creată a afectat grav posibilitățile comercianților de a exporta către această destinație; întrucât, ca urmare, consecințele prejudiciabile ale acestei stări de fapt trebuie reduse prin adoptarea unor măsuri speciale care să permită ca licențele de export și anumite proceduri vamale deja inițiate să fie anulate și ca anumite termene să fie prelungite;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Regulamentul (CE) nr. 2334/98 se modifică după cum urmează:
1.
articolul 2 se înlocuiește cu următorul text:
„Articolul 2
(1) La cererea titularului, depusă înainte de 1 martie 1999, licențele de export emise în temeiul Regulamentului (CE) nr. 1372/95 (4) al Comisiei și pentru care s-au depus cereri înainte de 29 august 1998, cu excepția licențelor al căror termen de validitate a expirat înainte de 1 august 1998, se anulează, iar garanțiile se eliberează.
(2) La cererea comerciantului, acesta rambursează orice restituire plătită anticipat pentru produsele pentru care formalitățile vamale de export au fost finalizate până la 29 august 1998, dar care nu au părăsit teritoriul vamal al Comunității sau care au fost plasate sub incidența unuia dintre regimurile prevăzute la articolele 4 și 5 din Regulamentul (CEE) nr. 565/80, iar diversele garanții aferente acestor operațiuni se eliberează.
2.
la articolul 4, „150 de zile” se înlocuiește cu „210 zile”;
3.
articolul 5 se înlocuiește cu următorul text:
„Articolul 5
În fiecare zi de joi, statele membre notifică Comisia cu privire la cantitățile de produse reglementate în cursul săptămânii precedente de măsurile menționate la articolul 2 alineatele (1) și (2), menționându-se data eliberării licențelor și categoria în cauză.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 februarie 1999.

Labels: 3
17
18